**Tiszta udvar, rendes ház**

Budapest Főváros XVI. kerületi Önkormányzat pályázatot hirdet a XVI. kerület közigazgatási területén élők számára.

Célunk, hogy a XVI. kerületben élők otthonuknak tekintsék lakóhelyüket, magukénak tartsák a Kertváros életérzést. Szeretnénk ebben mindenkit támogatni, ösztönözni arra, hogy lakókörnyezetét gondosan tisztán és rendbe tartsa.

**Pályázati feltételek:**

* XVI. kerület közigazgatási területén lévő ingatlan tulajdonosa vagy használója nyújthat be pályázatot a „Tiszta udva rendes ház” elismerő címre
* Társasházi és lakásszövetkezeti lakóépületek lakóközössége az alapszabályban, illetve alapító okiratban meghatározott képviselő útján nyújthatnak be pályázatot a „Legotthonosabb lépcsőház” elismerő címre
* Tér, utca, utcarész lakóközössége, megbízott képviselője útján nyújthatnak be pályázatot a „Legszebb utca” elismerő címre

**Bírálati szempontok:**

* A „Tiszta udvar, rendes ház” cím adományozható azon ingatlan tulajdonosának, illetve használójának, akinek ingatlana, és az azon található épület, kert, udvar megjelenésében harmonikusan, esztétikusan illeszkedik a környezetébe.
* A „Legszebb utca” cím adományozható azon tér, utca, utcarész (legalább három keresztutca közötti szakasz) lakóközösségének, amely adott évben a legszebb utcaképet nyújtja a beültetett virágok, növények, illetve a közterületi összkép vonatkozásában.
* A „Legotthonosabb lépcsőház” cím adományozható azon lakóközösségek részére, ahol legjobban kitűnik, hogy otthonuk részének tekintik a közösen használt tereket.

Pályázási időszak:

**2024. április 15. – 2024. augusztus 15.**

Jelentkezni a jelentkezési lap hiánytalan kitöltetésével és leadásával lehet az alábbiakban megjelölt módokon:

* **személyesen:** Budapest XVI. kerületi Polgármesteri Hivatal Ügyfélszolgálati Iroda (1163 Budapest, Havashalom utca 43. fszt. 8.)
* **postai úton:** Budapest XVI. kerületi Polgármesteri Hivatal Polgármesteri Iroda (1163 Budapest, Havashalom utca 43.)
* **elektronikus úton:** (pdf., jpg.)kabinet@bp16.hu e-mail-címen

Telefonon történő jelentkezést nem fogadunk el.

Kérjük, minden további információért, a feltételekért olvassák el Budapest Főváros XVI. kerületi Önkormányzat Képviselő-testületének a „Tiszta udvar, rendes ház” cím alapításáról szóló 11/2023. (III.27.) számú önkormányzati rendeletét.